
Ушбу санитария қоидалари ва меъёрлари Ўзбекистон Республикаси Соғлиқни сақлаш вазирлиги ҳузуридаги Одам атроф-муҳитидаги эхтимолий зарарли омилларнинг гигиеник регламентация бўйича қўмита мажлисида кўриб чиқилган ҳамда маъқулланган.

(2014 йил 29 сентябрдаги 14-сон баённома)

Ўзбекистон Республикаси Адлия вазирлиги томонидан ҳуқуқий экспертизадан ўтказилган (2015 йил 22 январдаги 6-24/30-683/б-сонли хат).

Санитария қоидалари ва меъёрлари, гигиеник нормативларига риоя қилмаслик қонун томонидан таъқиб қилинади.

Ушбу санитария қоидалари ва меъёрлари, гигиена нормативлари барча даволаш профилактика муассасалари, соғлиқни сақлаш чиқиндиларини йиғиш, сақлаш ва ташиш билан шуғулланувчи, шунингдек, чиқиндиларни қайта ишлаш ускуналарини лойиҳаловчи ва ишлатувчи, зарарсизлантирувчи ташкилотлар ва қаттиқ чиқиндиларни кўмиш полигонлари учун мўлжалланган. Барча давлат ва жамоа ташкилотлари, корхона ва бошқа хўжалик юритувчи субъектлар, мулк шакли ва буйсуниш ташкилотидан қатъий назар барча ташкилот ва муасасалар, мансабдор шахслар ва фуқаролар санитария қоидалари ва меъёрлари, гигиеник нормативларга риоя қилишлари шарт.

ЎЗБЕКИСТОН РЕСПУБЛИКАСИ ҚОНУНЛАРИДАН КЎЧИРМА

Ўзбекистон Республикаси «Давлат санитария назорати тўғрисида»ги Қонуни (1992 й., 10,11,19,21, 29-моддалар);

Ўзбекистон Республикаси «Фуқаролар соғлиғини сақлаш тўғрисида»ги Қонуни (1996 й., 3,13,34-моддалар);

Ўзбекистон Республикаси «Чиқиндилар тўғрисида»ги қонуни (2002 й., 8-модда);

Ўзбекистон Республикаси «Атмосфера хавоси мухофазаси тўғрисида»ги Қонуни (1996 й„ 4,11, 21,22-моддалар);

Ўзбекистон Республикаси «Сув ва сувдан фойдаланиш тўғрисида»ги Қонуни (2009 й., 8,40,41-моддалар).

1. УМУМИЙ ҚОИДАЛАР

1.1. Ушбу санитария қоидалари ва меъёрлари (бундан кейин санитария қоидалари деб аталади) даволаш - профилактика муассасаларининг (ДПМ) барча чиқиндиларини йиғиш, сақлаш, қайта ишлаш, зарарсизлантириш ва йўқ қилиш қоидаларини белгилаб беради.

1.2. Ушбу санитария қоидалари ва меъёрлари фаолияти тиббиёт чиқиндилари билан муомала қилиш билан боғлиқ бўлган фуқаролар, хусусий тадбиркорлар ва юридик шахслар учун мўлжалланган.

ДПМ чиқиндиси деганда, шифохоналар (республика, шахар, клиник, махсус, ташкилотларга карашли, илмий тадқиқот ва олий таълим муассасалари кошидаги), поликлиникалар (шу жумладан, катталар, болалар, стоматологик), диспансерлар, тез тиббий ёрдам станцияларида, қон қуйиш станцияларида; беморларни узоқ вақт парвариш қилиш муассасаларида; илмий тадқиқот институтларида ва тиббиёт йуналишидаги таъ​лим муассасаларида; ветеринария шифохоналарида, дорихона, фармацевтика ишлаб чиқаришида, соғломлаштириш муассасаларида (сихатгох, профилакторий, дам олиш уйлари, пансионатлар), санитария-профилактика муассасаларида, суд-тиббий экспер​тиза муассасаларида, тиббий лабораторияларда (жумладан, анатомик, патологоанатомик, биокимё, микробиологик, физиологик), тиббий ёрдам кўрсатувчи хусусий муассасалардаги чиқиндиларнинг барча тури тушунилади.

1.3. Тиббиёт чиқиндилари (эпидемиологик нуқтаи назардан хавфли) - бу атроф мухитга зарарли кимёвий, биологик, кимёвий-биологик препаратлар, таркибида захарли микроорганизмлар ва гельминтлар тухумлари келиб тушиш манбаси, шунингдек, зарарли ҳамда радиоактив моддалар билан ифлосланган материаллардир.

1.4. Хавф таҳдид қилувчи гурухга ДПМ ходимлари, мижозлари ва чиқиндиларни ташиш хамда зарарсизлантиришга масъул бўлган шахслар киради.

1.5. Хавфли чиқиндилар бу - суюқ ёки қаттиқ чиқиндилар ёки уларнинг аралашмаси бўлиб, улар ўз хусусиятлари ва уларнинг таркибида кимёвий ёки юқумли қисмларнинг концентрацияси, шунингдек, табиий омиллар натижасида:

а)
ўлим кўрсаткичларининг ортиши ёки жиддий ва тузалмайдиган касалликлар билан оғришнинг, шунингдек, ногиронлик холатига олиб келувчи касалликларнинг кўпайишига сабаб бўлиши мумкин;

б)
чиқиндиларга нотўғри ишлов бериш, уларни сақлаш, ташиш, ташлаш, қайта ишлаш ҳозирги даврда ёки келажакда инсон саломатлиги ва атроф-мухит холати хавф туғдириши мумкин;

в)
инфекция билан зарарланган, таркибида зарарли ва радиоактив қисмлари бўлган, ўзгартирилмаган анатомик чиқиндилар ижтимоий ва эстетик-маънавий сабабларга кўра хавфлидир.

1.6. Ушбу санитария қоидалари тиббий ва/ёки фармацевтика фаолиятини амалга ошириш, даволаш - диагностика ва соғломлаштириш муолажаларини бажариш жараёнида вужудга келувчи чиқиндилар билан ишлашга (йиғиш, вақтинча сақлаш, зарарсиз​лантириш, ташиш) бўлган мажбурий санитария-эпидемиологик талабларни, шунингдек, тиббиёт чиқиндилари билан ишлаш бўйича ускуналарни жойлаштириш ва бундай участкаларда ишлаш, тиббий чиқиндилар билан ишлаганда санитария-эпидемияга қарши иш тартибига талабларни белгилайди.

1.7. Ушбу санитария қоидаларига амал қилинишини назорат қилиш Ўзбекистон Республикаси Давлат санитария-эпидемиология назорати марказлари томонидан ахолининг санитария-эпидемиология барқарорлигини таъминлаш сохасида Ўзбекистон Республикаси қонунчилигига мувофиқ равишда амалга оширилади.

2. ТИББИЁТ ЧИҚИНДИЛАРИНИНГ ТАСНИФИ

2.1. ДПМ лар йўналиши ва жой сонидан қатъий назар фаолияти натижасида турли хил таркибга ва хавфсизлик даражасига эга бўлган чиқиндиларни чиқаради.

2.2. Тиббиёт чиқиндилари эпидемиологик, токсикологик ва радиацион хавфлилиги, шунингдек, яшаш мухитига салбий таъсирига боғлиқ холда бешта хавфлилик синфига киритилади (жадвалга қаранг).

ДПМ чиқиндилари таснифи











1-жадвал
	№
	Хавфлилик синфи
	Чиқиндилар морфологик таркибининг характеристикаси

	1. 
	А синф -хавфсиз
	Хавфсиз чиқиндилар - мижозларнинг биологик суюқликлари билан, юқумли касаллик билан огриган беморлар билан контактда бўлмаган; захарли бўлмаган чиқиндилар - ДПМнинг юқумли касалликлар (шу жумладан, тери-таносил), фтизиатрия бўлимидан ташкари барча бўлимларининг озик-овкат чиқиндилари; мебель, асбоблар, захарли унсурлари бўлмаган диагностика ускуналари; инфекцияланмаган қоғоз, хужжат, қурилиш чиқиндилари ва х-к.

	2. 
	Б синф -хавфли (тахдид солувчи)
	хавфли (тахдид солувчи) чиқиндилар - потенциал инфек​ция билан зарарланган чиқиндилар: биологик суюқликлар билан ифлосланган материал ва асбоблар (жумладан, мижозларнинг кони, ажратмалари), патологоанатомик чиқиндилар; органик операция чиқиндилари (аъзолар, тукималар ва х-к.), юқумли касалликлар бўлимлари чиқиндилари (шу жумладан озик-овкат чиқиндилари);

3-4 гурух; зарарга эга микроорганизмлар билан ишловчи микробиология лабораториялари чиқиндилари; виварийларнинг биологик чиқиндилари.

	3. 
	В синф -фавкулодда

хавфли
	жуда хавфли юқумли касаллик билан касалларган бемор билан контактда бўлган барча материаллар, 1-2 гурух зарарли бўлган микроорганизмлар билан ишловчи микро​биология лабораториялари чиқиндилари, анаэроб мижозлар чиқиндилари.

	4. 
	Г синф чиқин-

дилари тарки-би жихатидан саноат чиқин​диларига якин чиқиндилар
	Муддати ўтган дори воситалари, дори-дармон ва ташхис препаратлари, фойдаланиш мумкин бўлмаган, муддати утган дезинфекция воситалари; цитостатиклар ва бошқа кимёвий моддалар, таркибида симоб бўлган предметлар асбоб-ускуналар.

	5. 
	Д синф -

радиоактив

чиқиндилар
	Радиоактив таркибга эга бўлган, хар кандай агрегат холатидаги, таркибида радионуклидлар миқдори радиа​ция хавфсизлиги меъёрларидан юқори бўлган хар қандай турдаги чиқиндилар.


2.3. Б ва В синфга кирувчи чиқиндилар уларни қайта ишлатиш имкониятига йўл қўйилмайдиган физик таъсир қилиш йўли билан зарарсизлантирилган ва ташқи кўриниши ўзгартирилгандан сўнг А синф чиқиндилари билан йиғилиши, вақтинча сақланиши, ташилиши, йўқ қилиниши ва кўмиб ташланиши мумкин. Б ва В синфга кирувчи чиқиндилар қадоқланган идишлар чиқиндилар зарарсизлантирганлиги тўғрисида ахборот берувчи белгига эга бўлиши керак.

Тиббиёт чиқиндилари учун пакетлар синфлари:

А синф - оқ рангдаги пакетлар.

Б синф - сариқ рангдаги пакетлар.

В синф - тўқ сариқ рангдаги пакетлар.

Г синф - қора рангдаги пакетлар.

Д синф - жигар ранг пакетлар.

3. ТИББИЁТ ЧИҚИНДИЛАРИ БИЛАН ИШЛАШ ТИЗИМИНИ ТАШКИЛ ЭТИШГА ТАЛАБЛАР

3.1. Тиббий чиқиндиларни йиғиш, ташиш, вақтинча сақлаш, ишлов бериш ва утилиция қилиш тизими қуйидаги бочкичларни камраб олиши керак:

-тиббиёт ва/ёки фармацевтика фаолиятини олиб борувчи ташкилотлар ичида чиқиндиларни йиғиш;

-чиқиндиларни бўлинмалардан ташкилот худудида жойлашган чиқиндилар вақтинча сақлаш жойларига ташиш ва сақлаш;

-зарарсизлантириш;

-чиқиндиларни улар вужудга келган ташкилот худудидан транспортировка қилиш;

-чиқиндиларни дезактивация қилиш;

-зарарсизлантирилган тиббиёт чиқиндиларини тугал утилизация қилиш.

а) марказлашмаган тизим

тиббиёт ва/ёки фармацевтика фаолиятини олиб борувчи ташкилотлар ичида чиқинларни йиғиш;

чиқиндиларни бўлинмалардан ташкилот худудида жойлашган чиқиндилар вақтинча сақлаш жойларига ташиш;

ДПМ худудида вақтинча сақлаш;

тиббиёт чиқиндиларига ишлов бериш/зарарсизлантириш;

ёки зарарсизлантирилган чиқиндиларни тугал утилизация қилиш.

б) Марказлашган тизим:

тиббиёт ва/ёки фармацевтика фаолиятини олиб борувчи ташкилотлар ичида чиқиндиларни йиғиш;

чиқиндиларни бўлинмалардан ташкилот худудида жойлашган чиқиндилар вақтинча сақлаш жойларига ташиш;

ДПМ худудида вақтинча сақлаш;

махсус компания томонидан тиббиёт чиқиндиларини йиғиш;

тиббиёт чиқиндиларига марказлаштирилган холда ташкилотдан ташқарида ишлов бериш/зарарсизлантириш;

зарарсизлантирилган тиббиёт чиқиндиларини тугал утилизация қилиш ёки қайта ишлаш.

3.2. Тиббиёт ёки фармацевтика фаолияти билан шуғулланувчи ташкилот рахбари
томонидан йўриқнома тасдиқланиб, унда ушбу ташкилот бўйича чиқиндилар билан ишлаш тартиби ва масъул ходимлар белгиланиб қўйилади.

3.3. Турли синфга таалуқли чиқиндиларни битта идишга аралаштириб солиш мумкин эмас.

3.4. Чиқиндиларни вужудга келиш жойидан вақтинча сақлаш ва (ёки) зарарсизлантириш жойига ташиш, контейнерларни юклаш ва тушириш ишлари механизациялашган бўлиши керак (аравачалар, лифтлар, кўтарувчи механизм, автокаралар ва ҳ.к.).

3.5. Тиббиёт чиқиндилари билан ишловчи шахслар чиқиндилар билан ишлашда хавфсизлик қоидаларни иш бошлаганларида ва даврий равишда ўрганиб борадилар.

3.6. Чиқиндиларни йиғиш, вақтинча сақлаш, ташиш, ишлов бериш ва утилизация қилиш тиббиёт ёки фармацевтика фаолияти билан шуғулланувчи ташкилот томонидан қабул қилинган тиббиёт чиқиндилари билан ишлаш схемасига мувофиқ амалга оширилиши керак.

Ушбу схема ушбу санитария қоидалари талабларига мувофиқ ишлаб чиқилади ва ташкилот рахбари томонидан тасдикланади.

3.7. Тиббиёт чиқиндилари билан ишлаш схемасида қуйидагилар кўрсатилиши керак:

вужудга келувчи тиббиёт чиқиндиларининг сифат ва миқдорий таркиби;

тиббиёт чиқиндилари вужудга келишининг минтақада ишлаб чиқилган ва қабул қилинган меъёрлари;

тиббиёт чиқиндиларини солиш учун зарур идишларга бўлган эҳтиёж, бунда техника хавфсизлиги талабларидан келиб чиқкан ҳолда Б синф чиқиндилари учун контейнерлар бир сменада бир марта, лекин 8 соат ичида 1 мартадан кам бўлмаган холда алмаштирилиши керак. Ўткир ва санчиладиган чиқиндилар учун контейнерлар 3/4 қисмга тўлганида, операция залларида - ҳар бир операциядан кейин алмаштирилиши керак;

тиббиёт чиқиндиларини тўплаш тартиби;

тиббиёт чиқиндиларини вақтинча сақлаш тартиби ва жойи, уларни олиб кетиш даври;

тиббиёт чиқиндиларини зарарсизлантириш ва чиқариб ташлашда қўлланиладиган усуллар;

чиқиндилар ҳажмини хужжатлаштириш ва фавқулодда ҳолатларни ) хисобга олиш тартиби;

қадоқланган идишнинг йиртилиши, тешилиши (тиббий чиқиндиларнинг тўкилиши, сочилиши) холлари юз берганда ходимларнинг ҳаракатлари тартиби;

ходимларни тиббиёт чиқиндилари билан ишлашда эпидемиология қоидаларига риоя қилишни ўргатишни ташкил этиш.

3.8. Чиқиндиларни тиббиёт ёки фармацевтика фаолияти билан шуғулланувчи ташкилот худудидан махсус зарарсизлантириш жойларига ташиш махсус ташкилотлар транс​порт воситаларида ушбу маъмурий ҳудудни санитар тозалашнинг марказлаштирилган тизимини хисобга олган ҳолда амалга оширилади.

4. ТИББИЙ ЧИҚИНДИЛАРНИ ЙИҒИШГА ТАЛАБЛАР

4.1. Касбий касалланишни олдини олиш мақсадида персонал профилактик эмлашларнинг миллий ва минтақавий календарига мувофиқ, шу жумладан вирусли В гепатитига қарши эмланади.

4.2. Персонал мавжуд хавф-хатар даражасига мувофиқ махсус кийим жамланмаси ва якка тартибдаги ҳимоя воситалари (халатлар, комбинезонлар, қўлқоплар, никоблар, респираторлар, ҳимоя кўзойнаклари, махсус пойабзал, фартуклар, енгчалар ва ҳ.к.) билан таъминланади.

4.3. Шахсий кийим ва махсус кийим турли жавонларда сақланади.

Махсус кийимларни ювиш марказлаштирилган тарзда амалга оширилади. Махсус кийимни уйда ювиш таъқиқпанади.

4.4. А синфи чиқиндилари кўп марта фойдаланиладиган сиғимларга ёки бир марталик пакетларга йиғилади. А синфи чиқиндилари учун пакетлар ранги оқ бўлиши керак. Қора ранг халталардан фойдаланишга йўл қўйилади. Бир марталик пакетлар махсус аравачаларга ёки кўп марталик контейнерларнинг ичига жойлаштирилади. Чиқиндиларни йиғиш учун сиғимлар ва аравачалар "Чиқиндилар. А синф" деб ёрлиқланган бўлиши керак.

4.5. Тўлдирилган кўп марта фойдаланиладиган сиғимлар ёки бир марталик пакет​лар кичик механизация воситаларидан фойдаланиб етказиб берилади ҳамда мазкур синф чиқиндиларини йиғиш учун мўлжалланган, махсус майдончага (хонага) урнатилган ёрлиқланган контейнерларга юкланади. Кўп марта фойдаланадиган идишлар бушатилгандан кейин ювилиши ва дезинфекция қилиниши лозим.

4.6. Кўп марта фойдаланадиган идишларни ювиш ва дезинфекция қилиш тартиби ҳар бир муайян ташкилотда чиқиндиларнинг айланиши схемасига мувофиқ белгиланади.

4.7. А синф чиқиндиларини ташиш мазкур худудда қабул қилинган санитар тозалаш схемасини хисобга олиб, аҳоли жойлари худудларини сақлаш ва ишлаб чиқариш ва истеъмол чиқиндилари билан муомала қилиш бўйича санитария қонунчилиги (ЎзР СанҚваМ) талабларига мувофиқ ташкил этилади.

4.8. Қаттиқ ва маиший чиқиндилар полигонларига кўмиш учун олиб чиқишга мўлжалланган озик-овкат чиқиндилари вақтинчалик сақлаш учун бир марталик ўрамдаги кўп марталик контейнерларга жойлаштирилиши лозим.

Махсус ажратилган совутгич ускунаси бўлмаганда озик-овкат чиқиндиларининг вақтинча сақланишига 24 соатгача йўл қўйилади.

4.9. Чиқинди қувурлари (ошхоналарнинг озик-овкат чиқиндилари (агар бўлса) учун) ва пневмотранспортнинг конструкцияси, материаллари ва тузилмаси уларни тозалаш, ювиш, дезинфекция қилиш ва чиқиндиларни ахлат йигувчи камералардан механизацияланган тарзда олиб ташлаш имконини бериши керак. Ахлат йигувчи камералар контейнерлар, сув келтиргич ва канализацион трап билан жихозланади. Чиқинди қувурлари (пневмотранспорт)дан чиқиндиларни бевосита ахлат йиғувчи камера полига ташлаш таъқиқланади. Ахлат йиғувчи камера учун камида бир суткага етадиган контейнерлар захира қилиб қўйилган бўлиши лозим.

4.10. Контейнерлар ҳар гал бўшатилгандан кейин ювилади, камида ҳафтада бир марта дезинфекция қилинади.

Қувурлар, қабул қилувчи мосламалар, ахлат йиғувчи камералар устунларини тоза​лаш хар ҳафта олиб борилади. Профилактик дезинфекция, дезинсекция бир ойда камида бир марта, дератизация - заруратга қараб ўтказилади.

4.11. Б синф чиқиндилари албатта зарарсизлантирилиши (дезинфекция қилиниши) шарт. Зарарсизлантириш усули тиббий ва (ёки) фармацевтик фаолиятни амалга ошираётган тиббий ташкилотнинг имкониятларидан келиб чиқиб белгиланади ҳамда тиббий чиқиндилар билан ишлаш схемасини ишлаб чиқишда бажарилади.

4.12. Тиббий ва (ёки) фармацевтик фаолиятни амалга ошираётган тиббий ташкилотда Б синф чиқиндиларни зарарсизлантириш учун жихозлар ёки маъмурий худудда қабул қилинган тиббий чиқиндиларни зарарсизлантиришнинг марказлаштирилган тизими бўлмаган такдирда, Б синф чиқиндилари мазкур ташкилот ходимлари томонидан улар юзага келган жойнинг узида кимёвий, физик усулларда зарарсизлантирилади.

4.13. Б синф чиқиндилар бир марталик пластик пакетларга ёки қаттиқ (тешилмайдиган) ўрамага (контейнерга) йиғилади, улар сариқ рангда бўлиши ёки сариқ ёрлиқка эга бўлиши керак. Ўрамани танлаш чиқиндиларнинг морфологик таркибига боғлиқ. ПВХдан тайёрланган пластик пакетлардан фойдаланиш таъқиқланади.

Б синфининг ўткир учли чиқиндиларини йиғиш учун бир марталик тешилмайдиган намга чидамли сиғимлар (контейнерлар)дан фойдаланиш керак. Сиғим ўз-ўзидан очилиб кетмайдиган зич ёпиладиган қопқоққа эга бўлиши керак. Шунингдек, бехатар ути​лизация қутилари хамда ушбу мақсадларга мўлжалланган ҳамда ЎзР Соғлиқни сақлаш вазирлиги томонидан тавсия этилган бошқа сиғимлардан фойдаланиш мумкин.

Б синфининг органик, суюқ чиқиндиларини йиғиш учун тешилмайдиган намликка чидамли, қопқоқли сиғимлар (контейнерлар)дан фойдаланилиши лозим, қопқоқлар уларнинг герматизациясини таъминлайди ва ўз-ўзидан очилиб кетишини истисно этади.

4.14. Тиббий ва (ёки) фармацевтик фаолиятни амалга ошираётган тиббий ташкилотда зарарсизлантириш усулларини қўллаганда иш жойларида Б синфи чиқиндиларини умумий сиғимларга (контейнерлар, халталарга), ишлатилган шприцлар ажратиб ташланмаган холда, игнани олдиндан ажратиб (игнани ажратиш учун махсус игнаечгичдан, игнадеструкторлардан, игнаотсекателдан фойдаланиш керак), қўлқоплар, боғлаш материаллари ва ҳ.к.лар билан бирга йиғишга йўл қўйилади.

4.15. Б синфи чиқиндиларини йиғиш учун юмшок ўрамалар (бир марталик халталар) махсус стойка-аравачаларга ёки контейнерларга маҳкамлаб қўйилган бўлиши керак.

4.16. Пакет 3/4 қисмгача тўлгандан кейин мазкур тиббиёт бўлинмасида чиқиндиларни йиғишга масъул бўлган ходим пакетни боғлайди ёки ёрлиқ ип ёки Б синфи чиқиндиларининг сочилиб кетишини истисно этадиган бошқа мосламалар билан беркитади. Қаттиқ (тешилмайдиган) сиғимлар қопқоқлар билан ёпилади. Б синфи чиқиндиларини бўлинмадан ташкарига очиқ сиримларда олиб чиқиш таъқиқланади.

4.17. Б синфи чиқиндиларини уларни бўлинмадан (ташкилотдан) олиб чиқиб кетиш учун узил-кесил ўрашда Б синфи чиқиндилари 8жойлаштирилган бир марталик сиғимлар (пакетлар, баклар) "Инфекцион чиқиндилар. Б синф" деб ёрлиқланади ҳамда ташкилот, бўлинманинг номи, саналар ва чиқиндиларни йиғиш учун масъул шахснинг фамилияси ёзиб қўйилади. Инфекцион моддалар учун қуйидаги халкаро белгилардан фойдаланиш тавсия этилади.

Хавфсизлик мақсадларида ушбу сиғим-контейнерларни рангига қараб 2 гурухга ажратиш керак:

1-сариқ ранг-фойдаланилган игналар, скарификаторлар ва бошқа ўткир, қадалувчи ва кесувчи асбобларни йиғиш учун;

2-тўқ сариқ ранг - органик чиқиндиларни улар дезинфекция қилингандан кейин йиғиш учун.

4.18. Тиббий чиқиндиларни йиғиш ва сақлаш учун полиэтилен пакетларни эпидемиологик ва токсикологик хавф даражасига қараб йиғиб чиқиш тавсия этилади.

А, Б ва В синфларига мансуб тибий чиқиндиларни ДПМ ичида йиғиш ва олиб чиқиш учун фойдаланиладиган корпуслараро контейнерлар

4.19. Б синф чиқиндиларни йиғиш учун кўп марталик сиғимлар ташкилот ичида ҳар куни дезинфекция қилинади.

4.20. Б синфга мансуб тиббий чиқиндилар бўлинмалардан ёпиқ бир марталик сиғимларда (пакетларда) контейнерларда олиб чиқилади ва ихтисослаштирилган ташкилотлар транспортида зарарсизлантириш жойига олиб чиқиб кетилгунча чиқиндилар билан ишлаш участкасига ёки тиббий чиқиндиларни вақтинча сақлаш хоналарига жойлаштирилади. Тиббий чиқиндиларни вақтинча сақлаш хоналарига бегона шахсларнинг кириши таъқиқланади. Сақлаш хоналари инфекцион моддалар рамзи билан ёрлиқланиши лозим.

4.21. Контейнерлар механик таъсирга, юкори ва паст харорат таъсирига, ювувчи ва дезинфекцияловчи воситалар таъсирига чидамли материаллардан тайёрланган, конструкцияси уз-узидан очилиб кетилишига йўл қўймайдиган қопқоқлар билан беркитилган бўлиши керак.

4.22. Зарарсизлантириш участкаларини ташкил қилишда, тиббий зарарсизлантиришда Б синфига мансуб тиббий чиқиндиларни йиғиш, вақтинча сақлаш, ташишнинг санитария қоидалари ва меъёрларига риоя қилиниши, улар ҳосил бўлган жойда, эпидемиологик хавфсизликнинг зарур талабларини таъминлаш мақсадида дастлабки зарарсизлантирилиши лозим.

Бунда, тиббий ва (ёки) фармацевтик фаолиятни амалга ошираётган тиббий ташкилот барча зарур сарфлаш материаллари, шу жумладан бир марталик ўрама идишлар билан таъминланган бўлиши зарур.

4.23. Б синфга мансуб патологоанатомик ва органик операцион чиқиндилар (аъзолар, тукималар ва х.к.) кремация қилиниши (ёқилиши) ёки кабристоннинг махсус ажратилган жойидаги махсус кабрларга кўмилиши, бунда кабристонларнинг тузилиши ва сақланиши бўйича санитария қоидалари талабларига риоя этилиши лозим. Бундай чиқиндиларнинг зарарсизлантирилиши талаб этилмайди.

4.24. Пакетларга ва махсус ёрлиқпанган сиғимлар (контейнерлар)га жойлаштирилган, зарарсизлантирилмаган Б синфига мансуб тиббий чиқиндиларни узокдаги таркибий бўлинмалардан (соғлиқни сақлаш пунктлари, кабинетлар, фельдшер-акушерлик пунктларидан) ва бошқа тиббий ёрдам кўрсатиш жойларидан тиббий ташкилотга уларни зарарсизлантириш учун олиб келишга йўл қўйилади. Контейнерлар қопқоқ билан ёпилган бўлиши ва халкаро инфекцион моддалар белгиси ва "Эхтиёт бўлинг! Инфекцион чиқиндилар" ёзуви билан ёрлиқланган бўлиши керак. Сиғимларни дезинфекциялангандан кейин қайта ишлатиш мумкин.

4.25. В синфга мансуб тиббий чиқиндилар билан ишлар патогенликнинг 3-4 гурухлари кузгатувчилари билан ишлашга, худудни санитар мухофаза қилишга ва сил профилактикасига қўйиладиган талабларга мувофиқ ташкил этилади.

4.26. В синфи чиқиндилари физик усуллар (термик, буғли, микротўлқинли, радиацион ва б.) билан албатта зарарсизлантирилиши (дезинфекция қилиниши) шарт. Кимёвий дезинфекциялаш усулларидан фойдаланишга факат озик-овкат чиқиндиларини ва беморларнинг ажратмаларини зарарсизлантиришда, шунингдек ўчоқларда бирламчи эпидемияга қарши тадбирларни ташкил қилишда йўл қўйилади.

4.27. Зарарсизлантириш (дезинфекциялаш) усулини танлаш чиқиндиларни йиғиш ва йўқотиш схемасини ишлаб чиқишда амалга оширилади. В синфига мансуб зарарсиз​лантирилмаган чиқиндиларнинг ташкилотдан ташкарига олиб чиқиб кетилишига йўл қўйилмайди.

4.28. Б синф чиқиндилари қизил рангли ёки тўқ сариқ ёрлиқка эга бир марталик юмшоқ (пакетлар) ёки қаттиқ (тешилмайдиган) ўрамага (контейнерларга) йиғилади. Ўрамани танлаш чиқиндиларнинг морфологик таркибига боғлиқ. Суюқ биологик чиқиндилар, ишлатилган бир марталик кадалувчи (кесувчи) асбоблар ва бошқа тиббий фойдаланиладиган буюмлар қаттиқ (тешилмайдиган) намликка чидамли герметик ўрамага (контей​нерларга) жойлаштирилади.

4.29. В синфига мансуб чиқиндиларни йиғиш учун юмшокўрама (бир марталик пакет​лар) махсус стойкалар (аравачалар) ёки контейнерларга махкамланган бўлиши керак.

4.30. Пакет В синфи чиқиндилари билан 3/4 қисмгача тўлгандан кейин мазкур тиббиёт бўлинмасида чиқиндиларни йиғишга масъул бўлган ходим биологик хавфсизлик қоидаларига риоя этган ҳолда пакетни боғлайди ёки ёрлиқ ип ёки чиқиндиларнинг сочилиб кетишини истисно этадиган бошқа мосламалар билан беркитади. Қаттиқ (тешил​майдиган) сиғимлар қопқоқлар билан ёпилади. 

В синфи чиқиндиларини бўлинмадан ташкарига очиқ сиғимларда олиб чиқиш таъқиқланади.

4.31. В синфи чиқиндиларини уларни бўлинмадан (ташкилотдан) олиб чиқиб кетиш учун узил-кесил ўрашда В синфи чиқиндилари жойлаштирилган бир марталик сиғимлар (пакетлар, баклар) инфекцион моддалар белгиси билан ҳамда "Ўта хавфли чиқиндилар. В синф" деб ёрлиқланади ҳамда ташкилот, бўлинманинг номи, саналар ва чиқиндиларни йиғиш учун масъул шахснинг фамилияси ёзиб қўйилади.

4.32. В синфига мансуб тиббий чиқиндилар ёпиқ бир марталик сиғимларда махсус контейнерларга жойлаштирилади хамда тиббий чиқиндиларни вақтинча сақлаш хонасида сақланади. В синф чиқиндилари ДПМда улар хосил бўлган жойда зарарсизлантирилади.

4.33. Ишлатилган таркибида симобли асбоблар, лампалар (люминесцент ва б.), Г синфига мансуб тиббий чиқиндиларга кирадиган асбоб-ускуналар жигаррангдаги зич ёпиладиган қопқоқли ёрлиқланган сиғимларга йиғилади ва махсус ажратилган хоналарда сақланади.

4.34. Г синфига мансуб, токсикликнинг 1-2-гурухларига кирадиган чиқинди цитостатиклар ва генотоксик препаратларни хамда уларнинг эритмаларини тайёрлашда хосил бўладиган барча турдаги чиқиндиларни (флаконлар, ампулалар ва б.) дезактивациясиз йиғиш ва вақтинча сақлаш таъқиқланади.

4.35. Г синфи чиқиндилари улар хосил бўлган жойда махсус воситалардан фойдаланиб зудлик билан дезактивация қилиниши керак. Шунингдек иш жойи хам дезактивация қилиниши керак. Бундай чиқиндилар билан ишлар махсус индивидуал химоя воситаларидан фойдаланган холда хаво тортувчи шкафда, амалдаги меъёрий хужжатга мувофиқ олиб борилиши лозим.

4.36. Фойдаланилмайдиган дори воситалари, ташхислаш воситалари, дезинфекциялаш воситалари қора рангдаги бир марталик ёрлиқланган ўрамага йиғилади.

4.37. Г синфининг 2-3-чи токсиклик гурухига кирадиган чиқиндиларни йиғиш, вақтинча сақлаш ва ўрамага жойлаштириш "Чиқиндилар. Г синфи" деб ёрлиқланган қаттиқ сиғимларга, 4-чи токсиклик гурухига кирадиган чиқиндилар эса юмшок сиғимларга амалга оширилади. Г синфи чиқиндиларини зарарсизлантириш ва йўқ қилиш учун олиб чиқиб кетиш мазкур фаолият тури учун лицензияга эга бўлган ихтисослашган ташкилотлар томонидан амалга оширилади.

4.38. Д синфи чиқиндиларини йиғиш, сақлаш ва йўқ қилиш радиоактив моддалар билан ишлашни тартибга солувчи меъёрий хужжатларга мувофиқ амалга оширилади.

4.39. Д синфи чиқиндиларини олиб чиқиш ва зарарсизлантириш мазкур фаолият тури учун лицензияга эга бўлган ихтисослашган ташкилотлар томонидан амалга оширилади.

4.40. Тиббий чиқиндиларни йиғишда қуйидагиларга йўл қўйилмайди:

-Б ва В синфларининг уралмаган чиқиндиларини бир сиғимдан бошқасига тукиш (ағдариш);

-Б ва В синфлари чиқиндиларини қўлда парчалаш, кесиш;

-шприц ишлатилгандан кейин ундан игнани қўл билан ажратиш, инъекциядан кейин игнага қопқоқчасини кийдириш;

-юмшоқ бир марталик ўрамадан ўткир тиббий асбобларни ва бошқа учли предметларни йиғиш учун фойдаланиш;

-чиқиндиларни йиғиш учун бир марталик ва кўп марталик сиғимларни иситувчи асбоблардан 1 метргача бўлган масофада жойлаштириш;

-ҳар қандай чиқиндиларни қўл билан зичлаш;

-қўлқопларсиз, махсус индивидуал химоя воситаларисиз, махсус кийимсиз чиқиндилар билан ҳар қандай операцияларни амалга ошириш;
4.41. Ходим тиббий чиқиндилар билан ишлаганда инфицирланиш нуқтаи назаридан хавфли бўлиши мумкин бўлган жарохат олганда (тери копламалари ва шиллик каватлар бутунлиги бузилган холда игна кириши терининг кесилиши) амалдаги меъёрий хужжатга мувофиқ шошилинч профилактика чораларини куриш зарур.

4.42. Касбий фаолият билан боғлиқ инфекцион касалликлар қўзғатувчилари билан инфицирланиш холлари ҳақида хабар бериш, хисобга олиш ва тергов қилиш белгиланган талабларга мувофиқ амалга оширилади.  

5. ЧИҚИНДИ ВА КЎП МАРТА ИШЛАТИЛАДИГАН АСБОБЛАРНИ ДЕЗИНФЕКЦИЯЛАШНИНГ УМУМИЙ ТАРТИБИ
5.1. В синфга кирувчи чиқиндилар улар йиғиладиган жойда бир мартали идишларга солинишдан аввал албатта хавфсиз қайта ишлаш технологиясини қўллаш асосида дезин​секция эритмасига солиш йўли билан дезинфекция қилиниши керак.

Б ва В синф чиқиндиларини дезинфекция қилиш мавжуд меъёрий хужжатларга мувофиқ амалга оширилади.

5.2. А синф чиқиндилари йиғиладиган, кўп марта ишлатилувчи идишлар ДПМ ходимлари томонидан хар куни дезинфекция қилинади.

5.3. А ва Б синф чиқиндиларини умумий йиғиш контейнерлари, автомашиналар кузовлари автотранспорт ташкилоти томонидан хафтасига бир марта чиқиндиларни тўкиш жойларида дезинфекция қилинади.

5.4. Авария вазиятларида, корпуслараро чиқиндилар ташилувчи контейнерлар ва автомашина очилиб кетган холатларда улар зудлик билан дезинфекция қилинади. Бунинг учун ДПМда корпуслараро контейнерлар ва автомашинани ювиш ва дезинфек​ция қилиш учун махсус жой ташкил этилади.

5.5. Дезинфекция ўтказиладиган жойлар асфальт қилинган, оқаваси оқиб чиқадиган алохида жой бўлиши керак. Дезинфекциядан чиқкан оқава тўпланади ва тиббиёт муассасаси канализация тармогиға оқизилади.

6. Б ВА В СИНФ ТИББИЁТ ЧИҚИНДИЛАРИНИ ЗАРАРСИЗЛАНТИРИШ ВА ТОЗАЛАШ УСУЛЛАРИ ВА ТУРЛАРИ

6.1. Б синф тиббиёт чиқиндиларини зарарлантириш ва тозалаш усуллари ДПМнинг куввати ва ихтисослиги, зарарсизлантириш ва тозалаш, йўқ қилиш ускуналарининг мавжудлиги, муассаса жойлашган ҳудудда чиқиндиларни йўқ қилишнинг (ёқиш, полигонга олиб чиқиб ташлаш, утилизация қилиш) қабул қилинган усулларига боғлиқдир.

6.2. Б синф чиқиндиларини зарарсизлантиришни марказлашган ва марказлашмаган холда амалга ошириш мумкин.
Марказлашмаган холда чиқиндиларни қайта ишланадиган жой тиббий ёки фарма​цевтика фаолиятини олиб борувчи ташкилот худудида жойлашади.

Марказлашган холда чиқиндиларни қайта ишлашда - тиббиёт чиқиндилари тиббий ёки фармацевтика фаолиятини олиб борувчи ташкилот худудидан ташқарида қайта ишланиб, чиқиндиларнинг транспортировкаси амалга оширилади.

6.3. В синф чиқиндилари факат марказлашмаган усулда зарарсизлантирилади, В синф чиқиндиларини зарарсизлантирмай сақлаш ва ташиш мумкин эмас.

6.4. Б ва В синф чиқиндиларини зарарсизлантиришнинг физикавий усуллари - юқори босимда сув бyғи билан, юқори харорат, радиация ва электромагнит тўлқинлари билан нурлантириш йўли билан зарарсизлантириш фақат тиббиёт чиқиндиларини зарарсизлантирадиган махсус ускуналар ёрдамида амалга оширилади.

6.5. Б синф тиббиёт чиқиндиларини зарарсизлантириш учун ташкилотда махсус ускуна бўлмаган холда, муаммони вақтинча хал этиш мақсадида кимёвий эритмалардан фойдаланган холда дезинфекция қилиш мумкин. Б ва В синф чиқиндиларни бактерицид (шу жамладан, туберкулоцид), вирулицид, фунгицид, спороцид (зарур бўлган холларда) дезинфекция воситалари ёрдамида кимёвий зарарсизлантириш урнатилган тартибда, дезинфекция қилувчи эритма номи кўрсатилган махсус идишларда амалга оширилади.

6.6. Б синф чиқиндиларини кимёвий зарарсизлантириш тиббий ёки фармацевтика фаолиятини олиб борувчи ташкилотда тиббиёт чиқиндиларини қайта ишловчи махсус жой йўқ бўлган, ёки ушбу маъмурий худудда чиқиндиларни қайта ишловчи марказлаш​ган тизим мавжуд бўлмаган холларда, улар хосил бўлган жойда вақтинча мажбурий чора сифатида қўлланилади.

6.7. Б синф суюқ чиқиндилар (қон, қусуқ, сийдик, нажас) ва шу каби биологик материаллар марказлашган канализация (оқава) тизимига қайта ишланмай ташланиши мумкин. Марказлашган канализация тизими мавжуд бўлмаган холларда тиббий чиқиндиларнинг бундай гурухлари кимёвий ёки физикавий йўл билан зарарсизлантирилади.

6.8. Б ва В синф тиббиёт чиқиндиларини зарарсизлантириш жараёнида дезинфекция воситалари улардан фойдаланиш бўйича йўриқномаларга асосан қўлланилади.

6.9. Тиббиёт ходимларига касаллик юкишининголдини олиш мақсадида игна шприцдан хавфсиз усуллар билан ажратилади. Бунинг учун барча даволаш-профилактика муассасалари муолажа хоналари игнани ажратувчи ва игнани кесувчи махсус асбоблар билан таъминланиши керак. Муолажа хоналари игнани ажратувчи ва игнани кесувчи махсус асбоблар билан таъминланган бўлса, шприц ва игналар кимёвий воситалар билан зарарсизлантирилмайди.

6.10. Ахоли пунктида бир марта ишлатилувчи шприц ва игналарни йиғиш ва йўқ қилиш билан шуғулланувчи махсус ташкилотлар мавжуд бўлмаган, шунингдек, ДПМда тиббиёт чиқиндиларини йўқ қилувчи махсус ускуналар бўлмаган холда, бир марта ишлатиладиган шприцлар (Б ва В синф тиббиёт чиқиндилари) ушбу мақсад учун ажратилган махсус буғ стерилизатори (автокпав)да 132°С температурада (20 минут) қайта ишланиб, ишлатиб бўлмайдиган даражада ўз ташқи кўринишини ўзгартиргунга қадарда ушланади. ДПМ чиқиндилари дезинфекция қилинганидан кейин қаттиқ маиший чиқиндилар кўмиладиган махсус жойга чиқарилиб, кўмиб юборилади. Ушбу автоклав алохида хонага ўрнатилади.

6.11. Б ва В синф тиббиёт чиқиндиларини термик йўқ қилиш марказлашмаган холда амалга оширилиши мумкин (шу мақсадда ишлатилувчи инсинатор ёки бошқа термик зарарлантириш ускуналари, махсус "Автоклав" ускунаси, майдаловчи ускуна ёки юқори частотали печлар ёрдамида). Чиқиндиларни

назаридан хавфли бўлиши мумкин бўлган жарохат олганда (тери копламалари ва шиллик каватлар бутунлиги бузилган холда игна кириши терининг кесилиши) амалдаги меъёрий хужжатга мувофиқ шошилинч профилактика чораларини куриш зарур. Хавфсиз дезинфекция қилиш мақсадида вакуум технологиясидан фойдаланиш зарур. Чиқиндиларни зарарсизлантириш технологиясини танлашда иқтисодий ва экологик омилларни хисобга олиш керак.
6.12. Зарарсизлантирилган Б ва В синф тиббиёт чиқиндиларини термик йўқ қилиш марказлашган холда (чиқиндиларни ёқиш корхонасида) амалга оширилиши мумкин. Зарарсизлантирилмаган Б ва В синф тиббиёт чиқиндиларини термик йўқ қилиш марказлашган ҳолда, чиқиндиларни ёқиш корхонасининг алохида участкасида амалга ошириши мумкин.

Тиббиёт чиқиндиларини термик йўқ қилиш диоксинлар тўлиқ парчаланишини таъминлаб берувчи махсус пиролиз печларида, 1200-1300°С температурада амалга оширилади.

6.13. Б ва В синф тиббиёт чиқиндиларини марказлашмаган холда зарарсизлантириш усуллари қўлланилганда махсус ускуналар тиббий ёки фармацевтика фаолиятини олиб борувчи ташкилот худудида қаттиқ маиший чиқиндиларни сақлаш ва зарарсизлантиришнинг санитария талаблари, меъёрий хужжатлар талабларига мувофиқжойлаштирилади.

6.14. Утилизация қилиш технологияларини қўллашни, шу жумладан, чиқиндиларни ажратиш факат Б ва В синф чиқиндилари махсус ускуналарда физикавий усул билан зарарсизлантирилганидан сўнг амалга ошириш мумкин. Тиббиёт чиқиндиларидан олинган иккиламчи хом ашёдан болалар учун товарлар, ичимлик суви ва озик-овкат махсулотлари, тиббий буюмлар билан билан контактда бўлувчи товарларни ишлаб чиқариш мумкин эмас.

6.15. Зарарсизлантирилган Б ва В синф чиқиндилари уларнинг ташқи кўриниши батамом ўзгартирилганидан сўнг (майдалаш, эритиш, пресслаш ва ҳ.к.) ва қайта ишлатиш мумкин бўлмайдиган холга келтирилгандан кейин амалга оширилади.

6.16. Вакциналарни зарарсизлантириш ва йўқ қилиш махсус полигонларда қаттиқ маиший чиқиндиларни сақлаш ва зарарсизлантириш бўйича санитария талабларига риоя қилган холда амалга оширилади (СанҚваМ 0157-04).

7. ТИББИЁТ ЧИҚИНДИЛАРИНИ ВАҚТИНЧА САҚЛАШ (ЙИҒИШ) ШАРОИТЛАРИГА ТАЛАБЛАР

7.1. Тиббиёт чиқиндиларини сақлаш жойларига умумий талаблар:

-сақлаш жойининг поли намлик ўтказмайдиган, қаттиқ копламали ва яхши дренаж тизимга эга бўлиши (сув хавзаларидан алохида), уни тозалаш ва дезинфекция қилиш осон бўлиши керак;

-сақлаш жойида юқумли ва бошқа хавфли чиқиндилар учун умумий чиқиндилардан алохида хона бўлиши керак;

-сақлаш жойини тозалаш учун сув қувури тортиб келтирилган бўлиши лозим;

-чиқиндиларни қайта ишлаш билан шуғулланувчи ходимлар сақлаш жойларига эркин кира олиши;

-сақлаш жойлари бегоналар киришидан сақлаш мақсадида кулфланиши керак;

-чиқиндиларни ташувчи транспорт воситалари сақлаш жойларига эркин кира олиши керак;
-сақлаш жойлари куёш нурлари таъсиридан сақланган бўлиши керак;

-сақлаш жойлари хайвон, хашарот ва кушлар кира олмайдиган бўлиши керак;

-сақлаш жойлари яхши ёритилиши ва ҳеч бўлмаганда пассив шамоллатиш имконияти бўлиши керак;

-сақлаш жойлари озиқ-овқат дўконлари ва овқат пишириладиган жойлардан узокда жойлаштирилиши керак;
-тозалаш ускуналари, химоя кийими ва ахлат халталари ёки идишлари сақлаш жой​ларига якин жойлаштирилиши керак;

-ходимлар тоза сув окувчи раковина ва совун билан таъминланган бўлиши керак;

-сақлаш жойлари мунтазам, х;афтасига камида бир марта тозаланиши керак;

-чиқиндилар сочилиши, туқилишининг олдини олиш учун ускуналар бўлиши керак;

-сақлаш жойининг хажми ДПМ йиғиладиган чиқиндилар миқдорига мувофиқ бўлиши керак.

7.2. А, Б ва В синф чиқиндилари чиққан жойида иш сменаси давомида йиғиб борилади. Ўткир учли асбобларни йиғиш учун ишлатиладиган бир мартали идишлар хажми 3/4 қисмигача тўлдирилиши мумкин.

7.3. Озиқ-овқат чиқиндилари, Б синф чиқиндилар ёзда 24 соат, қишда 48 соатдан кўпрок сақланса, совутгич ёки музлаткичга жойланади.

7.4. Б ва В синф чиқиндиларини йиғиш учун ишлатиладиган бир марталик халталарда 15 кггача чиқиндиларни хавфсиз сақлаш имкони бўлиши керак.

7.5. Б ва В синф чиқиндиларини йиғиш ва ва вақтинча сақлаш бошқа синф чиқиндилардан алохида, бегона шахслар кириши таъқиқланувчи махсус хоналарда амалга оширилади.

Ажратилган хона ёки бинога юқумли чиқиндилар сақлаш жойи сифатида юқумли моддалар халкаро белгиси қўйилиши керак. Пол ва деворлар дезинфекция қилиш учун кулай бўлган герметик коплама ёки плитка билан копланиши керак. Сақлаш жойи зарар- сизлантирилмаган юқумли суюқликпарни ташиш учун махсус окава тизимига уланиши керак. Ташкилотдан ташкарида утилизация қилиш мўлжалланган, қайта ишланмаган юқумли чиқиндиларни, ёки кон ва бошқа биологик суюқликлар туқилишини олдини олган холда жойлаш керак.

Унча катта бўлмаган тиббиёт муассасаларида (саломатлик пунктлари, кабинетлар, кишлок врачлик пунктлари ва ҳ.к.) Б ва В синф чиқиндилари ёрдамчи хоналарда мах​сус идишларда вақтинча сақланиши мумкин (ёзда 24 соат, кишда 48 соатдан кўпрок ҳ сақланса, совутгич ёки музлаткичга жойланади). Чиқиндилар сақлаш учун мўлжалланган музлаткичдан бошқа мақсадларда фойдаланиш таъқиқланади.

7.6. А синф чиқиндилари солинган идишлар махсус майдончаларда сақланади. Чиқинди тупланадиган майдонча хўжалик худудида, даволаш биноларидан камида 25 метр ва овкат пиширилувчи блокдан 100 метр узокда жойлаштирилиши, қаттиқ қопламага эга бўлиши керак. Чиқинди тупланадиган майдонча контейнерлар таги майдонидан ҳартомондан 1,5м.га кенг бўлиши керак. Майдонча атрофи ўралган бўлиши керак.
7.7. Г синф кимёвий чиқиндиларни сақлаш.
7.7.1. Хавфли кимёвий чиқиндиларни сақлаш жойларини режалаштирганда сақланиши ва утилизация қилиниши мўлжалланган турли хил кимёвий моддаларнинг хусусиятлари (ёниши, коррозия, портлаш хавфи) хисобга олиниши керак.

7.7.2. Сақлаш жойи ёпиқ, бошқа чиқиндилар сақланадиган жойдан алоҳида хона бўлиши керак. Суюқ кимёвий моддалар сақланадиган жойда сув ва кимёвий моддалар таъсирига чидамли оқава тизими бўлиши керак. Окава тизими бўлмаган сақлаш жойларида оқиб чиқувчи суюқликлар махсус контейнерларга йиғилади. Сақлаш жойларининг марказий қисмида суюқлик оиб чиқишини бартараф этиш, химоя ускуналари ва биринчи ёрдам кўрсатиш воситалари (кўзни ювиш учун мослама) бўлиши керак.

7.7.3. Сақлаш жойи яхши ёритилиш ва захарли буғлар тўпланишининг олдини олиш учун яхши вентиляция бўлиши керак.

7.7.4. Кимёвий чиқиндиларни сақлашнинг хавфсизлигини таъминлаш учун хавфли кимёвий реакция юз беришининг олдини олувчи махсус бўлинмалар ажратилган бўлиши керак. Бундай бўлинмалар хавфлилик даражасига кўра ажратилган ва белги қўйилган бўлиши лозим. Агар қандайдир чиқиндиларни бир нечта хавф даражасига кўра таснифлаш мумкин бўлса, энг хавфли гурух ажратилади:

- Портлаш хавфи бўлган чиқиндилар



- Агрессив кислота чиқиндилари
- Агрессив ишкорли чиқиндилар (асослар)

- Захарли чиқиндилар


- Галоген эритмалар (таркибида хлор, 

- Ёнувчи чиқиндилар


бром, йод ёки фтор бўлган)

- Оксидланувчи чиқиндилар

- Галоген бўлмаган эритувчилар


7.7.5. Суюқ ва қаттиқ чиқиндилар алоҳида сақланиши керак. Имконият бўлса ишлаб чиқарувчининг оригинал қадоғи сақланиши керак. Кимёвий чиқиндиларни худуддан ташқарига ташиш ва сақлашда қадоқлаш идишларига мувофиқ равишда белги қўйилган бўлиши керак. Белги қуйидаги ахборотни бериши керак: хавфлилик белгиси, чиқинди синфи, йиғилган жойи ва санаси.

7.7.6. Портлаш хавфи бўлган ва тез ёнувчи материаллар сақланадиган хона яхши вен​тиляция қилиниши, пол қоплама билан қопланган, портлашга чидамли ёки оқиб чиқиб кетишга йўл қўймайдиган материалдан ясалган бўлиши керак.

8. ТИББИЁТ ЧИҚИНДИЛАРИНИ ТАШИШИНИ ТАШКИЛ ЭТИШ БЎЙИЧА ТАЛАБЛАР

8.1. А синф чиқиндиларини ташиш ушбу худудда қабул қилинган санитария тозалаш схемасини хисобга олган ҳолда, аҳоли пунктлари худудларини санитария холатини сақлаш ва ишлаб чиқариш ҳамда истеъмол чиқиндиларини қайта ишлаш бўйича қонунчилик талабларига мувофиқ амалга оширилади.

8.2. А синф чиқиндиларни ташишда қаттиқ маиший чиқиндиларни ташувчи транспортдан фойдаланишга рухсат берилади.

8.3. А синф чиқиндиларни ташувчи кўп марта ишлатиладиган контейнерлар камида бир хафтада бир марта, Б синф чиқиндилари ташилувчи контейнерлар эса ҳар ишатилганидан сўнг ювилади ва дезинфекция қилинади.

8.4. Чиқиндиларни ташувчи ташкилот контейнер ва транспорт воситаларини ювиш, дезинфекция ва дезинсекция қилиш учун махсус ерга эга бўлиши керак.

8.5. Зарарсизлантирилмаган Б синф чиқиндиларни ташиш учун махсус транспорт воситаларидан фойдаланилади, улардан бошқа мақсадда фойдаланиш таъқиқланади.

8.6. Г синф чиқиндиларини транспортировка қилиш, зарарсизлантириш ва кўмиш змалдаги меъёрий хужжатларга мувофиқ равишда, захарли саноат чиқиндиларини йиғиш, ташиш, зарарсизлантириш ва кўмиш тартибига қўйиладиган санитария талабла​рига мувофиқ холда амалга оширилади.

8.7. Д синф чиқиндиларини ташиш радиация хавфсизлиги меъёрларига (НРБ-2006) ва радиация хавфсизлигини таъминлашнинг асосий санитария қоидаларига мувофиқ амалга оширилади.

8.8. Б синф зарарсизлантирилмаган чиқиндиларни ташийдиган транспорт воситаларида:

- автомобиль кузови ювиш ва дезинфекция воситалари таъсири, механик таъсирга чидамли, ички томони силлик бўлиши ва юқумли моддаларнинг халқаро белгиси билан “Тиббиёт чиқиндилари" ёзуви туширилган бўлиши керак;

- кузовда контейнерларни юкловчи ва туширувчи, кузовга махкамловчи мосламалар бўлиши керак;

- транспорт воситаси тиббий чиқиндилар тўкилган ёки сочилган холда тезкор дезин​фекция қилиш воситалари (пакетлар, қўлқоплар, дезинфекция воситалари, ва б.) билан таъминланиши керак;

- чиқиндиларни ташувчи транспорт воситаси камида хафтасига бир марта ювилади ва дезинфекция қилинади. Зарарлантириш гидропульт ёрдамида ювиш ва дезинфекция воситаларини сепиш ва чўтка ёрдамида суриш йўли билан амалга оширилади. Бунда хар бир дезинфекция воситаси (ҳимояловчи кийим, респиратор, химоя воситалари, қўлқоплар)дан фойдаланиш бўйича услубий кўрсатмаларда белгиланган эхтиёт чоралари кўрилиши керак;

-транспорт воситаси мобил алока воситалари билан таъминланади.

8.9. А, Г, Д синф чиқиндиларини ташишни хисобга олиш ва назорат қилиш ЎзРнинг «Давлат санитария назорати тўғрисида»ги Қонуни талабларига мувофиқ амалга ошири​лади.

9. ИШЛАБ ЧИҚАРИШ НАЗОРАТИ

9.1. Чиқиндилар билан ишловчи юридик ва жисмоний шахслар амалдаги қонунчилик талаблари бажарилиши устидан ишлаб чиқариш назоратини ташкил эталилар ва амалга оширадилар.

9.2. Тиббий чиқиндиларни йиғиш, вақтинча сақлаш ва зарарсизлантиришни ишлаб чиқариш назорати қуйидагиларни қамраб олади:

9.2.1. Қуйидагиларни визуал ва хужжатларга асосланган холда текшириш (камида бир ойда бир марта):

- ишлатиладиган материаллар (пакетлар, контейнерлар ва ҳ.к.), кичик механизация воситалари, дезинфекция воситалари миқдорини;

- ходимларни шахсий ҳимоя воситалари билан таъминланганлик даражаси, махсус кийимлари марказлашган холда ювишни ташкил этилганлиги ва унинг мунтазам алмаштирилишини;
- чиқиндиларни вақтинча сақлаш жойлари ва/ёки уларни қайта ишлаш жойларининг санитария холати, ахлат ташиш қувурлари, контейнер майдончалари санитария холати ва дезинфекция тартибини;

- зарарсизлантириш ва тозалаш тартибларига амал қилишни;

- чиқиндиларни олиб кетиш мунтазамлигини.

9.2.2. Лаборатория-асбоб ускуналарни текшириш:

- чиқиндиларни махсус ускуналарда урнатилган тартибда зарарлантириш самарадорлигини микробиологик назорат қилиш (камида бир йилда бир марта);

- микроиклим кўрсаткичларини назорат қилиш (камида бир йилда бир марта);

- чиқиндиларни зарарсизлантириш ва тозалаш жойларида иш жойи хавоси таркибида захарли моддалар буғлари миқдорини назорат қилиш (ускунанинг технологик кўрсаткичларига мувофиқ амалга оширилади).

10. Б ВА В СИНФ ТИББИЁТ ЧИҚИНДИЛАРИГА ИШЛОВ БЕРИЛУВЧИ ЖОЙЛАРНИ ТАШКИЛ ЭТИШГА ҚЎЙИЛАДИГАН ТАЛАБЛАР

10.1. Б ва В синф тиббиёт чиқиндиларига ишлов берилувчи жойлар тиббиёт ёки фар​мацевтика фаолияти билан шуғулланадиган ташкилотнинг таркибига кирувчи бўлинма бўлиши, ёки мустақил махсус ташкилот сифатида ташкил этилиши мумкин (бундан кейин - участка). Участка тиббиёт ташкилотининг махсус жихозланган хонасида ёки алохида худудда жойлаштирилади хамда Б ва В синф тиббиёт чиқиндиларини йиғиш, жамлаш, утилизация қилишни амалга оширади.

10.2. Участкани
тиббий бўлинмаларда жойлаштириш (1-4 гурух зарарли қўзғатувчилар билан ишловчи лабораторияларда зарарлантириш хоналаридан ташқари) таъқиқланади. Участка бинолари минимал майдони ва таркиби 1-иловада келтирилган.

10.3. Участка алохида машина кириши мумкин бўлган хўжалик зонасида жойлашган алоҳида хонада ёки муассасанинг биносида, жумладан, муассаса биносининг алоҳида вентиляция қурилмаси бўлган подвалида жойлаштирилиши мумкин (чиқиндиларни ёқиш йўли билан, пиролиз усулида йўқ қилувчи ускуналардан ташкари). Чиқиндиларни ёқиш йўли билан, пиролиз усулида йўқ қилувчи ускуналар ўрнатилган участка ва турар жойлари ва жамоат бинолари уртасидаги масофа ЎзР қонунчилиги талабларига мувофиқ белгиланади.

10.4. Участка канализация, совук сув, электр токи, автоном вентиляция билан таъ- минланган бўлиши ва иситилиши керак.Участка хоналарининг жойлашиши ва конструкторлик тузилиши технологик жараённинг узлуксиз бориши ва "тоза" ҳамда "ифлос" бўлимларга бўлиш имкониятини таъминлаши керак.

10.5. Участка худудида чиқиндилар қабул қилинади, қайта ишланади (зарарсизлантирилади), вақтинча сақланади (йиғилади), чиқиндилар ташилувчи аравача, контейнер бошқа ускуналар ювилади ва дезинфекция қилинади.

10.6. Участканинг биноси шартли равишда қуйидаги худудларга бўлинади:

- "ифлос", унда тиббиёт чиқиндилари қабул қилинувчи ва вақтинча сақланувчи жойлар, зарарсизлантириш, Б ва В синф чиқиндиларини зарарсизлантириш ускуналари қўйилган чиқиндиларни қайта ишлаш жойлари, ювиш ва дезинфекция қилиш жойлари жойлашади. Чиқиндилар хажми унча катта бўлмаган холда чиқиндиларни вақтинча сақлаш ва зарарсизлантириш битта бинода амалга оширилиши мумкин. Б ва В синф чикиндилари ёзда 24 соат ва қишда 48 соатдан кўпрок сақланса, совутгич ўрнатилиши кўзда тутилади.
- "тоза", унга зарарсизлантирилган ва зиёнсизлаштирилган чиқиндилар, ювилган ва зарарсизлантирилган чиқинди ташилувчи идишлар (битта жойда вақтинча сақлаш мумкин), зарур бўлган материаллар сақланадиган омбор, персонал хонаси, санитария хонаси, душхона киради.

Хоналарнинг баландлиги ўрнатиладиган ускуналар ўлчамларига боғлиқ, лекин 2,6 метрдан паст бўлмаслиги керак.

10.7. Девор, пол ва шип юзаси силлиқ, намга ва ювиш хамда дезинфекция воситалари таъсирига чидамли бўлиши керак. Пол намга чидамли, сирпанмайдиган ва механик таъсирда емирилмайдиган бўлиши лозим.

10.8. Мебеллар ва ускуналарнинг ички хамда ташқи юзаси силлиқ, намга ва ювиш ҳамда дезинфекция воситалари таъсирига чидамли материаллардан тайёрланган бўлиши керак.

10.9. Барча бино ва хоналар турар ёки жамоат бинолари табиий, сунъий ва аралаш ёритиш гигиенаси талабларига мувофиқ ёритилиши керак (КМК 2.01.05-98). Ишлаб чиқариш биноларида сунъий ёритиш даражаси камида 200 лк бўлиши керак.

Ёритиш воситалари ёпиқ бўлиши керак. Ёритиш воситалари камида 2 йилда бир марта тозаланиши керак.

10.10. Участка биноси ичида хаво айланиши талаб даражасидаги микроиқлимни, иш жойидаги ҳаво ифлосланиш даражаси талаб даражасида бўлишини таъминлаб бера олиши, 2-иловада келтирилган талабларга тўлиқ мувофиқ бўлиши керак.

Вентиляция ҳавонинг "ифлос"  жойдан "тоза" жойларга ўтишига йўл қўйилмаслиги лозим.

Участка биноларида механик ишга солинувчи ҳаво берувчи-тортувчи автоном вентиляция ўрнатилиши кўзда тутилади. Хаво алмаштириш схемаси технологик вазифага кўра белгиланади. Хаво алмаштириш миқдори ва махаллий хаво тортувчиларни ўрнатиш зарурияти технологик ускуналарнинг тури, миқдори ва қувватига кўра аниқланади.

"Ифлос" жойда хаво оқими келишини таъминлаб берувчи ускунасиз механик тортилувчи вентиляция кўзда тутилган.

10.11. Ишлаб чиқариш биноларида хаво харорати 18-25° С, нисбий намлиги 75 % дан юқори бўлмаслиги керак.

10.12. Асосий ишлаб чиқариш (чиқиндиларни қабул қилиш ва вақтинча сақлаш, зарарсизлантириш, асбоб ва ускуналарни ювиш ва дезинфекция қилиш) бинолари сув сепувчи кран ва полда махсус тагликлар билан жихозланган бўлиши керак. Зарарсизлантириш хоналарида қўл ювиш учун раковина бўлиши кўзда тутилади.19

10.13. Ускуналар улар орасида бемалол харакат қилиш имкониятини хисобга олган холда ўрнатилиши лозим. Девордан ускунагача бўлган масофа 0,6 метрдан, ишлаш жойидан эса 1 метрдан кам бўлмаслиги керак. Йўлакларнинг минимал кенглиги 0,6 метрдан тор бўлмаслиги керак.

Чиқиндиларни қабул қилиш ва вақтинча сақлаш жойлари тарози билан жихозланади.
Чиқиндиларни вақтинча сақлаш ва зарарсизлантириш жойлари бактерицид нурловчи ёки хавони зарарлантирувчи бошқа ускуналар билан жихозланган бўлиши керак.

10.14. Барча бино, хона, асбоб ва ускуналар тоза сақланиши керак. Жорий тозалаш ишлари ювиш ва дезинфекция воситаларини қўллаб ювиш йўли билан камида бир хафтада бир марта амалга оширилади. Умумий тозалаш камида бир ойда бир март амалга оширилади, бунда деворлар, мебель, технологик ускуналар, пол ювилади. Дезинфекцияловчи эритма билан хўлланган латта билан ускуналар артиб чиқилади, деворлар тозаланади, кейин пол ювилади.

Тозалаш асбоб ускуналари "тоза" ва "ифлос" хоналар учун алохида бўлиши, тозалаш ишлари турлари кўрсатилган белги қўйилиши лозим. Фақат белгида кўрсатилган мақсадда фойдаланилиши ва омборхона хамда асосий иш жойларида шкафларда алоҳида сақланиши керак.

11. ДПМ ЧИҚИНДИЛАРИ БИЛАН ИШЛАШДА ПРОФИЛАКТИКА ЧОРАЛАРИ

11.1. ДПМ чиқиндилари билан, шунингдек, қон ва бошқа биологик суюқликлар билaн ишлашда профилактика чораларини қўллаш мажбурийдир.

11.2. Қон ва бошқа биологик суюқликлар билан ифлосланган объектлар билан ишлайдиган ходимлар махсус кийим ва пойафзал кийиши керак, бу кийимда улар иш жойидан ташқарига чиқиши мумкин эмас. Уйдан ишга кийиб келган кийимлар ва махсус кийимлар, вақти-вақти билан зарарсизлантириб туриладиган ҳар хил шкафларда сақланиши керак. Иш жойида ходимларнинг овкатланиши ва чекиши таъқиқланади.

11.3. Қўл қон ва бошқа биологик суюқликлар билан ифлосланиши мумкин бўлган барча муолажалар (инъекция, операциялар ўтказиш, туғруқни қабул қилиш ва ҳ.к.) резина қўлқопларда амалга оширилади. Иш вақтида қўлда мавжуд яранинг барчаси лейкопластир билан ёпилиши шарт.

11.4. Чиқиндилар йиғиладиган кўп марта ишлатилувчи идишлар дастлаб дезинфек​ция қилинганидан сўнг уни ажратиш, ювиш ва чайиш каби ишлар резина қўлқоп ва резина фартукда бажарилиши керак.

11.5. Қон, зардоб ёки бошқа биологик суюқликлар сачраши хавфи бўлганда тўрт қаватли ниқоб ва ҳимоя кўзойнакларида ишлаш керак.

